***Zápisnica 2/2017 z rokovania Občianskeho výboru MsČ Černová***

***s občanmi MsČ Černová ul. Nová dňa 21. 4. 2017 v KD Černová***

*A. Otvorenie a privítanie členov a pozvaných hostí s poslancom MsZ Patrikom Habom*

*B. Schválenie programu rokovania s uvedeným bodom:*

1. *Prerokovanie požiadaviek občanov ul. Nová ohľadom časti schváleného územného plánu zóny v lokalite Hríby Černová*

*C. Rokovanie podľa schváleného programu:*

***bod č. 1***

*Predseda OV MsČ Patrik Habo:*

* *privítal všetkých zúčastnených občanov a členov OV*
* *pripomenul cieľ, proces a schvaľovanie územného plánu zóny pre budúcu IBV lokality Hríby v Černovej*
* *vysvetlil pojmy územný plán zóny a jednoduché pozemkové úpravy*
* *otvoril diskusiu pre občanov s väčšinovou požiadavkou o informácie a zmeny umiestnenia budúcej obslužnej komunikácie západne za jestvujúcimi rodinnými domami ul. Nová (zaradená v platnom ÚP ako obslužná spojnica predmetného územia sever – juh)*
* *po rozsiahlej diskusii došlo k dohode a ku kompromisnému riešeniu, kde uvedená komunikácia bude v PD, stavebnom povolení a samotnej budúcej realizácii posunutá západnejšie od jestvujúcich oplotených záhrad rodinných domov ul. Nová tak, aby v žiadnom prípade nezasahovala do ich dnešného jestvujúceho stavu či výmery*
* *v rámci plánovania budúcej realizácie uvedenej komunikácie táto projektovaná a realizovaná len v prvej etape ako obslužná pre využitie súvisiacich pozemkov a záhrad jestvujúcich rodinných domov na ul. Nová, pričom jej realizácia bude na jej severnej časti ukončená len po úroveň rodinného domu p. Róberta Kuniaka v charaktere „dočasne slepá ulica“*
* *platný územný plán zóny pre budúcu IBV Hríby sa v tomto čase meniť oficiálnou zmenou ÚP nebude*
* *zabezpečí, aby mesto Ružomberok v rámci útvaru hlavného architekta mesta vydalo písomné prehlásenie, že predmetná komunikácia bude projektovaná a realizovaná s jej žiadaným západným posunom a nebude ukončená na križovatke Milkov, ale jej realizácia bude na jej severnej strane ukončená za rodinným domom p. Róberta Kuniaka*
* *s uvedenými navrhovanými zmenami boli všetci zúčastnení riadne oboznámení a vo výraznej väčšine ju odsúhlasili*
* *informoval o plánovaných krokoch mesta a vlastníkov pozemkov pre začatie projektu jednoduchých pozemkových uprav v lokalite Hríby*
* *člen OV MsČ Richard Buroš požiadal zúčastnených o podpísanie prezenčnej listiny všetkých občanov, ktorá bude prílohou k zápisnici o stretnutí*

***bod č. 2 Úlohy a uznesenia***

*Poslanec za MsČ Černová Patrik Habo je zodpovedný za tieto úlohy:*

* *zabezpečiť písomné stanovisko hlavného architekta mesta k uvedeným schváleným zmenám uloženia a dočasnom skrátení zbernej komunikácia sever – juh v lokalite Hríby tak, aby nedošlo k zmene platného UP zóny*
* *zverejniť na internetovej stránke Černovej zápisnicu zo stretnutia, prehlásenie útvaru hlavného architekta mesta Ružomberok*
* *zverejniť na internetovej stránke Černovej mapu nových hraníc územia lokality Hríby pre projekt JPU tak, aby nezasahovalo do jestvujúcich rodinných domov a ich záhrad*

*Zapísal:* ***PaedDr. Richard Buroš*** *Overil:* ***Patrik Habo,****predseda OV MsČ*

*V  Černovej, 21. 4. 2017*

*Zúčastnení členovia OV: P. Habo, V. Lajčiak, K. Kováčová, R. Buroš, J. Janči, D. Schnierer*

*Zúčastnení občania MsČ a iní vlastníci pozemkov podľa uloženej prezenčnej listiny (52 zúčastnených )*